**Дзмітрый Байдук** (нар. 3 жніўня 1996, Чурылавічы, Мінскі раён) — беларускі футбаліст, паўабаронца польскага клуба «Зніч» з Бялы Піскай.

Клубная кар’ера
---------------

Пачынаў займацца футболам у школе мінскага МТЗ-РІПА, аднак у юнацкім узросце перабраўся ў склад барысаўскага БАТЭ. З 2013 года пачаў выступаць за дубль, дзе адразу стаў адным з асноўных ігракоў, выступаў на пазіцыі абаронцы. У 2014 і 2015 гадах гуляў за моладзевую каманду БАТЭ ў Юніёрскай лізе УЕФА. 18 ліпеня 2015 года згуляў за барысаўскую каманду ў першым матчы 1/16 Кубка Беларусі супраць шклоўскага «Спартака» (1:2), у той сустрэчы каманда барысаўчан была прадстаўлена ў асноўным дублёрамі.

У сакавіку 2016 года на правах арэнды далучыўся да клуба Першай лігі «Смалявічы-СТІ», які стаў фарм-клубам барысаўчан. Па заканчэнні сезона 2016 супрацоўніцтва БАТЭ са смалявіцкім клубам было спынена, аднак абаронца застаўся ў «Смалявічах-СТІ». У гэты час стаў часцей выступаць на пазіцыі паўабаронцы. Па выніках сезона 2017 дапамог камандзе выйсці ў Вышэйшую лігу, але сам пакінуў клуб.

У студзені 2018 года стаў іграком бабруйскай «Белшыны». Часам выступаў на пазіцыі нападніка, з 11 галамі стаў другім бамбардзірам каманды. У лістападзе 2018 года папоўніў склад «Гарадзеі». Трывала з’яўляўся на полі, чаргуючы выхады ў стартавым складзе і на замену.

У лютым 2021 года перайшоў у брэсцкае «Дынама», дзе звычайна зрэдку выхадзіў на замену. У ліпені 2021 года пакінуў клуб.

У студзені 2022 года папоўніў склад польскага клуба «Зніч» з Бялы Піскай.

Міжнародная кар’ера
-------------------

15 красавіка 2015 года дэбютаваў у моладзевай зборнай Беларусі, адгуляўшы ўсе 90 хвілін у таварыскім матчы супраць моладзевай зборнай Украіны да 20 гадоў (0:1). Пазней яшчэ некалькі разоў прыцягваўся ў зборную, выхадзіў на замену ў чатырох матчах.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | дубль | БАТЭ | Беларусь | 29 | 2 |
| 2014 | дубль | БАТЭ | Беларусь | 10 | 0 |
| 2015 | дубль | БАТЭ | Беларусь | 22 | 3 |
| 2016 | Д2 | Смалявічы-СТІ | Беларусь | 22 | 0 |
| 2017 | Д2 | Смалявічы-СТІ | Беларусь | 26 | 3 |
| 2018 | Д2 | Белшына | Беларусь | 27 | 11 |
| 2019 | Д1 | Гарадзея | Беларусь | 20 | 1 |
| 2020 | Д1 | Гарадзея | Беларусь | 25 | 0 |
| 2021 (1) | Д1 | Дынама | Беларусь | 6 | 0 |
|

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Зноскі
------

1. ↑  Dmitri Baiduk // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  «Смолевичи-СТИ» арендовали у БАТЭ Байдука, Ровбута, Ануфриева и Богуша  (руск.)
3. ↑  Копанцов, Рыбаков, Байдук и Дмитрий Щегрикович перешли в «Белшину»  (руск.)
4. ↑  Дмитрий Байдук стал игроком "Городеи"  (руск.)
5. ↑  Байдук перешел в брестское "Динамо"  (руск.)
6. ↑  Дмитрий Байдук покинул брестское "Динамо"  (руск.)
7. ↑  Дмитрий Байдук продолжит карьеру в Польше  (руск.)
8. ↑  93 беларускія футбалісты выступілі з асуджэннем гвалту ВІДЭА

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | 90minut · by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |